Naročnik\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sedež/naslov\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

in

avtor\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, naslov\_\_\_\_\_\_\_\_\_\_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_\_\_\_\_

skleneta

**POGODBO O NAROČILU AVTORSKEGA DELA**

**1. člen**

Pogodbeni stranki ugotavljata, da

* naročnik samostojno izvaja svoje naloge na svojem področju, avtor pa izvaja to pogodbo po navodilih naročnika in je zato v skladu s predpisi o dohodnini v odvisnem razmerju do naročnika;
* avtor ni nosilec samostojne podjetniške ali poklicne dejavnosti oziroma delo po tej pogodbi ne sodi v okvir njegove dejavnosti in opravljanje dejavnosti ni omogočilo nastanka tega posla;
* avtor ni v delovnem razmerju pri naročniku oziroma avtorsko delo po tej pogodbi ni del avtorjevih delovnih obveznosti iz pogodbe o zaposlitvi in se ne opravlja v sklopu delovnega časa.

**2. člen**

Predmet te pogodbe je naslednje avtorsko delo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (opis dela). Avtor na avtorskem delu, ki je predmet te pogodbe, zadrži vse moralne pravice.

Avtor na naročnika prenaša vse izključne materialne avtorske in sorodne pravice, ki mu na avtorskem delu pripadajo na podlagi Zakona o avtorski in sorodnih pravicah, in sicer izključno, teritorialno in časovno neomejeno ter brez kakršnihkoli drugih omejitev. Naročnik lahko avtorska dela, ki so predmet te pogodbe prosto uporablja za vse namene, kar vključuje snemanje in reprodukcijo v klasični in digitalni obliki, distribucijo, predelavo in objavo na spletu.

Naročnik lahko pridobljene pravice prosto prenaša na tretje osebe.

**3. člen**

Naročnik se obveže avtorju plačati za delo po tej pogodbi avtorski honorar v velikosti \_\_\_\_\_\_\_\_\_\_\_\_\_\_ EUR bruto.

Naročnikova obveznost zapade v plačilo v celoti v \_\_\_\_\_ dneh od posredovanja avtorskega dela naročniku in potrditve oziroma poročila skrbnika pogodbe na transakcijski račun avtorja.

**4. člen**

Avtor izrecno soglaša, da naročnik lahko uporablja njegove osebne podatke (osebno ime, kontaktne podatke, izobrazbo, življenjepis, fotografije in avdio-/videoposnetke) za namene obveščanja javnosti oziroma promocije (javna objava v različnih oblikah) avtorskega dela ali aktivnosti naročnika, katere del je avtorsko delo (npr. seminar, projekt in podobno).

**5. člen**

Avtor jamči, da je avtorsko delo, ki je predmet te pogodbe, njegova lastna stvaritev in z njo ne posega v avtorske, sorodne in druge pravice tretjih oseb.

**6. člen**

Za vsa pravna razmerja v zvezi s to pogodbo in razlago določil, ki niso posebej opredeljena, se smiselno uporablja Zakon o avtorski in sorodnih pravicah.

**7. člen**

Morebitne nesporazume iz te pogodbe bosta pogodbeni stranki poskušali rešiti sporazumno. Če sporazum ne bo možen, je za reševanje sporov iz te pogodbe pristojno sodišče v \_\_\_\_\_\_\_\_\_\_\_\_\_\_.

**8. člen**

Pogodba začne veljati, ko jo podpišeta obe stranki.

**9.** **člen**

Ta pogodba je sestavljena v \_\_\_\_\_\_\_enakih izvodih, od katerih prejme vsaka stranka po \_\_\_\_\_\_\_\_ izvod.

V \_\_\_\_\_\_\_\_\_\_\_\_\_, dne\_\_\_\_\_\_\_\_\_\_\_\_\_\_\_\_\_\_\_

Naročnik: \_\_\_\_\_\_\_\_\_\_\_\_\_\_ Avtor: \_\_\_\_\_\_\_\_\_\_\_\_\_\_\_